
Å ROG så mă iertati: vam făcut să așteptați puțin. Vin tocmai acum 
dela altă conferință ţinută în celălalt capăt al țării. Tin să o spun 
pentru ca să scuzez lipsurile, pe cari le prevăd, ale acestei conferințe si 

înnainte de toate tonul conferinței. 

Scuza aceasta nu se îndreaptă numai către d-voastră, cari sunteți obișnuiți cu 
expuneri științifice cu o bogată întrebuințare de termeni abstracti și cu aducere 
de material inedit, dar se adresează înnainte de toate preşedintelui acestui Institut 
care de mai mulți ani de zile îmi face marea onoare să mă invite să particip la aceste 
conferințe și-mi pare rău că n'am putut încă să-l conving de două mari defecte ale 
mele: eu nu pot vorbi abstract, este o incapacitate din naștere ; si, al-doilea defect, 
si mai grav, eu de obiceiu nu știu mare lucru si, când știu ceva, am obiceiul s’o 
ascund. Asa încât oricare dintre d-voastră, având iluzii în ceeace mă privește, s’ar 
așteptă la un material necunoscut celor mai multi dintre d-voastră, oricine s’ar 
așteptă la concluzii extraordinare, s'ar înșelă cum s'ar inselä oricine ar crede că 
aș aveă intenţia să fac aluzii politice într'o sală adunată în alt scop decât acela al 
vieţii politice — și nu fac aluzii nu de frică, nu, vă asigur, căci nu mi-e frică decât 
de oameni serioși — dar pentrucă am obiceiul să dau fiecare lucru la locul lui, și 
evident acesta nu e locul unde s'ar puteă face nici cele mai îndepărtate aluzii la o 
vieață politică de care înțelepciunea președintelui nostru are curajul să se țină 
departe. Prin urmare nu vreau să-l supăr. 

Dar, onorat auditoriu, atunci când d-l Gusti a binevoit încă odată să se adre- 
seze la mine și mi-a dat să înfățișez înnaintea d-voastră problema aceasta a politicei 
culturale, m'am simţit dator, cu toată timiditatea mea de câte ori mă apropiu de 
mari probleme abstracte pentru care nu sunt făcut, să primesc. Am primit din 
două motive, pe care-mi veți îngădui să vi le expun, și expunerea aceasta face parte 
ea însăș din subiect. 

Intâiu pentrucă se vorbește mult — n as zice prea mult, cred însă că se 
vorbeşte înainte de vreme — de o politică culturală pe care toată lumea se simte 
datoare dela o bucată de vreme să o \inaugureze și să o servească. Se întâmplă 
cu politica culturală, dela o bucată de vreme, ceeace se întâmplă înnainte cu po- 
litica națională în școală. 

Intr'o conferință ţinută în plin Ardeal, la Sibiiu, unde aceste preocupatiuni na- 
tionale sunt foarte vechi și au o importanţă în conștiința oamenilor, — conștiința 
aceasta aså de sensibilă prin lupta îndelungată dată pentru acest scop — mult mai 
mare decât la noi, am încercat să arăt câtă pagubă s'a făcut ideii naționale prin 
felul cum ea s'a introdus în învățământ. Am adus înnainte și exemplul înseși inițierii 








(1) Conferinţă ţinută la Institutul Social Român, la 20 Noemvrie 1927, în ciclul «Po- 

Evident că ideea națională este dintre acelea pe care trebuie să o aibă fiecare, 
nu numai în inima sa, ci în toată ființa sa ; dar să vorbeşti de ideea națională cât mai 
Tar ȘI numai în anume împrejurări, cum se vorbește rar de lucruri pe care le simți 


fie tras de mânecă Şi să i se spuie: «Adu-ti aminte de Ştefan-cel-Mare l» sau, câteva 
clipe in urmă apucându-te de cealaltă mânecă: «De Mihai Viteazul să nu uiţi nici- 
odată!) ideea națională, astfel impusă, devine ceva care desgustä. Sentimentele cele 

decât sentimentul bărbatului urît pentru femeia pe care o crede frumoasă, este 
bine să păstreze cineva oarecare discreție. 

Spuneam la Sibiiu: decât o frază în fiecare zi despre ideea națională, mai bine 
să cufunzi pe tânărul acela în toate realitățile naționale, să-l faci să înțeleagă țara 
lui în toate, și atunci, în loc să fie un sentiment impus, pe care să-l primească tâ- 
nărul, ar fi un sentiment care s'ar desface din el însuș, o elaboratie internă care 
valorează mai mult decât toate împrumuturile făcute ca să capete cineva o notă 
bună la istorie sau la limba română sau la cine știe ce altă materie în legătură cu 
ideea națională, — căci cu sistemul de care s'a abuzat am fi ajuns să avem și o tri- 
gonometrie națională pe lângă trigonometria plană sau sferică. 

Precum s'a greşit în ce priveşte falsul învățământ naţional — în locul căruia 
trebuie să facem adevăratul învățământ naţional, adică împărtășirea de toate 
realităţile țării si formarea în sufletul fiecăruia a sentimentului care derivă din 
aceste realităţi — asä să-mi fie permis să spun că este o foarte mare greșeală în felul 
cum se înțelege astăzi politica culturală. 

Această politică a fost anunțată până acum de două partide politice — și aștep- 
tăm să fie proclamată si de celelalte — dar felul cum aceste două partide au servit 
politica aceasta culturală îmi pare cu desăvârșire greșit, adică: dela Minister să 
se ia o iniţiativă oficială, să se serie un număr de hârtii, fiecare cu un număr de 
ordine, cari se trimit în toate părțile țării, făcându-se apel la un număr de persoane 
ca să facă propagandă în vederea politicei culturale. Se crează apoi tot felul de in- 
spectori, mari si mici, şi tot felul de cärturari-biurocrati se aruncă asupra bietei 
natii si asupra naționalităților țării. Nu poate trece un Sas, un Ungur sau un Rus pe 
stradă fără ca o grămadă întreagă de propagandisti culturali să nu se ţină după 
dânsul. Eu cunosc propagandisti de aceștia culturali cărora nule-asi da pentru nimic 
în lume nici cea mai slabă notă la istoria Românilor sau istoria universală si cari de 
atâta vreme nu fac decât să năucească lumea cu lucruri luate din istoria Românilor 
sau din istoria universală. 

Vă spun foarte sincer că am toată stima pentru bunele intenţii și toată admi- 
ratia pentru munca pe care o cheltuește colegul meu de învățământ, ministrul In- 
structiei Publice. Este un om care merită a fi stimat pentru faptul că, stând la 
ministerul lui, n'a socotit aceasta ca un mijloc de a aveă un automobil si de a se 
odihni: e un om care umblă din loe în loc si riscă, fiindla o vârstă destul de înnain- 
tată, dar planul acesta de a creiä oficial cultură, de a formă un fel de distribuitori 
automati de cultură cu un subsecretariat de Stat la care să se adune toate societățile 
femenine și masculine care se ocupă de cultură, pentru ca de acolo să se ia hotăriri, 
şi toată lumea liberă să steă în genunchi așteptând ceeace spune subsecretariatul 
pentru cultură, aceasta mi se pare o concepţie. plină, cum spun, de cele mai bune 
intenţii, dar care nu poate să reziste nici la cea mai miloasă dintre critici. 

Există şi un fel discret de a încurajă cultura națională, un fel extrem de discret 
care consistă în a vedeă unde este o acțiune pornită și a înțelege felul prin care această 
acţiune poate fi sprijinită, adresându-te chiar și adversarului celui mai înverșunat 
în mizeriile trecătoare ale vietei politice, atunci când în el este o forță, care poate 

pune în mişcare un domeniu oarecare din vasta întindere a culturii nationale, care 
e preferabil metodei de a recurge la tot felul de inutilități sau superfluități biurocrate 
pentru a face dintr'înşii transformatorii prin sufletul pe care adesea ori nu-l au, 
ai unei societăți care simte nevoie înnainte de toate de suflet. A da unei societăți 
suflet, este a-i da izvorul din care iese toate celelalte, pe când dacă-i dai toate cele- 
lalte, dar n’ai prisos de suflet, n'ai făcut absolut nimic. 

Aceasta ca introducere. 

Dar este si alt element de introducere la care fin: Fiecare om, ca și fiecare fată, 
are zestrea pe care o are. Zestrea pe care o am eu este în domeniul acesta, al poli- 
ticei culturale, care, mărturisesc, n'a prins, din care cauză până la vârsta mea se 
poate zice că politiceste am rămas nemäritat. O spun: măritișul mi-ar fi fost 
agreabil, nu din punctul de vedere al unor anumite satisfactiuni, ci fiindcă eu am 
fost foarte doritor de posteritate si aceasta, cum vă puteţi închipui, nu se capătă 
onest întrun concubinaj, ci mi-ar fi trebuit unul din acele măritișuri politico-eul- 
turale care mi-ar fi permis ca, în loc să seriu numai slove pe hârtie, să îndeplinesc 
si o acţiune cu ajutorul oamenilor și asupra oamenilor, ceeace până acum mi-a 
fost interzis. 

Intr’un timp, când eră liber cineva să urmărească vedeniile din ce în ce mai 
şterse, mai rămase în urmă, ale unui liberalism teoretic, care se cufundă une ori 
întrun ghiset de bancă, pe o vreme când îmi eră permis si mie, găsind printre înna- 
intașii mei: boieri, să fac politică conservatoare, care eră în tot cazul mai elegantă, 
mai generoasă şi mai desinteresată decât cealaltă, într'un timp când se ofereă posibi- 
litatea ca prin tineretul acesta, din care atâtea generatiuni au trecut pe băncile 
dinnaintea catedrei mele, să facuna din acele mișcări care ajută să se ridice cineva 
foarte sus, pentru ca pe urmă, fiindcă tineretul mai are altceva de făcut decât 
să țină pe anume bătrâni pe palme cu riscul lor si cu câştigul lui, — så cadă dela 
această innältime, am preferat să fac această politică culturală. 

Mi-am zis aşă: am înnaintea mea o admirabilă nație, care a fost capabilă 
cândva, nu numai de sfortäri răsboinice foarte onorabile, cari ne-au așezat foarte 
sus în rândul natiilor, dar si de desvoltări originale de civilizaţie. 

Vedeţi: n’ar strică dacă s’ar introduce în programele viitoare, ca punct esenţial, 
partea aceasta originală în crearea de sinteze culturale pe care o are fără îndoială 
poporul nostru. Astfel vechea noastră artă, pe care o cunoaștem așă de puţini. 
Eram acum trei zile cu unul din colegii mei, pentru care am multă stimă si multă 
simpatie, şi-i arătam bisericuța aceasta a Doamnei lui Brâncoveanu care, nu știu 
prin ce crutare, a fost degajată recent de curtea imundă, maidan şi altceva, cum 
este obiceiul cu curțile părăsite din Bucureşti, bisericuţa aceea albă, cu șirul ei de 
arcade, cu brâul care o înconjoară, cu pridvorul pe care cândva o să căutăm să-l 
degajăm înlăturând sticla trivialä care împiedecă vederea coloanelor sprintene, 
cum îmi închipui că va veni o zi când în toată această capitală — de care mă mir că 
sub anume raporturi nu ne rusinäm si față de noi înșine și față de străinii cari vin 
să ne vadă — la toate bisericile bucureştene se var înlocui odioasele turnuri de lemn 
îmbrăcate în tinichea vopsită cu chinoros care constitue o insultă pentru ochi și 

care s'au construit provizoriu în urma cutremurului dela 1802, dar se pare că la 
noi mai mult decât în Franţa numai ceeace este provizoriu durează, și de aceea mă 
bucur că poate cineva spune că a făcut ceva definitiv, pentru că știu că numai 
ceeace e provizoriu durează, iar definitivul niciodată. 

Mergeam deci cu colegul acesta, pe o seară frumoasă cu lună, si cum treceam 
prin fața Bisericii-dintr'o-zi, frumoasă, cum vam arătat-o, i-am zis: «Ce fru- 
moasă l» Ştiţi ce mi-a răspuns colegul meu? «Când so găsi cineva s’o înlăture! Ce 
găseşti d-ta frumos la dânsa ?» Aceasta mi-o spuneă un om de foarte bun gust, foarte 
cult, cu toate acestea ; ce voiți d-voastră, n'au pătruns lucrurile acestea în adâncul 
sufletului fiecăruia din noi. 

Este aici o societate foarte inteligentă, de o dorință de a şti cum nu găsești 
aiurea. Nu mă obosesc spuind cu orice ocazie acest lucru. Cunose multe auditorii 
din foarte multe țări; dela Upsala până la Neapole, am străbătut toată Europa și am 
avut ocazia să vorbesc innaintea unor auditorii foarte deosebite. De sigur am cea 
mai mare recunoştinţă pentru oricine, ori unde, a binevoit să asculte putinul pe 
care l-am putut spune, în forma aceasta familiară, fără nici un fel de pretenţie pe 
care unii, cu un ascutis critic de care nu mă supär, o intitulează «conversație», dar 
nicăieri n'am găsit nici atâta dorință de a află si nici o astfel de comprehensiune, 
care nu e numai a minţii, ci a întregei ființe morale, ca aici la noi. Este o adevărată 
plăcere să vorbeşti înnaintea unui auditoriu românesc. 

` Atunci, față de un popor așa de inteligent şi doritor dea şti, care la cumpărarea 
cărţilor se imbulzeste mai puțin, dar la ascultarea conferinţelor, pentrucă este si 
ceva mai plăcut, amestecändu-se vizibilul cu calitățile şi defectele personalității 


aceluia care vorbeşte, se adună in număr așă de mare, față de un popor cu aså 
de frumoase tradiţii din trecut, care pe ce a pus mâna l-a transformat, ceeace 
înseamnă un popor de cultură, un popor care nu acceptă nimic fără să-l tran- 
sforme, care ia din dreapta și din stânga şi nu s'a ferit niciodată să adopte 
dela altul pentru că a ştiut că orice a împrumutat, în mâna lui devine altfel 
prin calităţile lui de rassă, față de un popor plin de suflet, de inițiativă, cu un 
țăran atât de plin de calități — și din calitățile ţăranului avem mai mult sau mai 
puţin fiecare din noi, în fondul de bonomie tradițională — față de un popor cu 
atâta inițiativă, la care gälgäie inițiativa, care are sufletul şi cere numai ca 
acest suflet să fie bine îndreptat, ce lucru mare s’ar face dacă, în loc să fie po- 
lítica de sus care apasă, interzice si caută a desfiintä sufletul plin de inițiativă de 
ios, s'ar creà un puternic suflet al unei societăți întregi care ar creà aceă politică 
românească, de care până acum, ori de cine ar fi servită, nu ne-am bucurat! 

Politica unei ţări este manifestarea sufletului acelei ţări. 

Uitaţi-vă in Europa: sunt popoare care, ca şi noi, cred că au o politică și wau. 
Sunt popoare cari politica aceasta o au întradevăr si o au pentru că este rezultatu! 
manifestărilor în toate domeniile ale sufletului naţional și îmbinarea către un anume 
scop a tuturor acestor manifestări în ce privește viaţa de Stat. Dacă ar fi să alegem 
unul din aceste popoare, fără îndoeală că oricine s'ar gândi la poporul englez, la 
poporul care a dat tuturor celorlalte anumite forme de Stat, în care ele sunt jenate 

pentrucă, evident, acele forme nu vin din trecutul lor, ci sunt de împrumut. Dacă 
Franţa ar aveă în momentul de față politica trecutului ei, n'am vedeă atâtea crize 
parlamentare, atâtea schimbări de ministere, atâta instabilitate cu care adeseori 
poate să seîmpiedece calea uneia din cele mai înzestrate natii cari au existat vreodată. 
Pe când englezii vedeți cum iese din toate greutățile politice. Iti închipuiai că Anglia 
a ajuns pe pragul catastrofei, când a fost vorba de greva generală și când amicul 
nostru permanent Racovsehi pusese la cale ce e capabil să facă, se ziceă: acum e 
catastrofa pentru munca engleză. Dacă ar fi vorba de o catastrofă pentru munca 
românească, nar aveă asupra politicei atâta efect, dar, dacă e vorba de o cata- 
strofă pentru munca engleză, ar fi dărâmarea tuturor lucrurilor, cum, de altminteri, 
dacă ar fi o momentană oprire în munca americană, de numai douăzeci și patru 
ceasuri, ar fi o nenorocire pentru lumea întreagă. Şi-a zis d-l Racovschi, cetățeanul 
Racovschi, un om care știe multe lucruri, dar le înțelege adeseori pe dos si ştie de 
ce este dator să le înțeleagă pe dos, şi-a zis: am prins Anglia! In această privință 
socoteala eră foarte bună, căci, dacă Anglia ar fi fost dărâmată, celelalte țări veneau 
unele peste altele, cum într'o mare îmbulzeală când, în frunte, căutând să împingă 
poliţia, un om foarte voinic s'ar întâmplă să lunece și să cadă, toţi cei mai slabi 
din gloata ce se imbulzeste, ar cădeă peste dânsul, peste spatele uriasului care apără 
efortul celorlalți de a trece. 

Ei bine, nu s'a întâmplat asa, Anglia a rezistat, De ce a rezistat? A rezistat 
pentru că primul ministru englez s'a suit la tribună şi a făcut apel la toată vi- 
goarea glasului său? | 

Ferească Dumnezeu! In parlamentul englez, în lumea engleză, n'a fost nimic 
din acele griji pe cari le produce totdeauna frica, cum n’a fost nimic din aceă frică 
pe care o produce totdeauna falsa grijă; toți oamenii au stat liniștiți la locurile 
lor. De ce? Stiau că este o societate sănătoasă, capabilă de a rezistă, că este o so- 
cietate în care fiecare om are într'însul simțul întregei desvoltări a istoriei engleze. 

Si acesta este lucrul prin care se ţine o societate. O societate de oameni epitropisiţi, 
legaţi de mâini si de picioare, împinși la dreapta sau la stânga, o societate în urma 
căreia să stea totdeauna un mare pedagog cu un imens catalog în care să însemne 
note la purtare, o asemenea societate nu poate să reziste loviturilor care se dau 
oricărei națiuni în întrecerea” aceasta mare dintre neamuri. Societatea engleză a 
reacţionat imediat întreagă, și atunci serviciile pe care nu voiau så le facă greviștii, 
s'au făcut de fiecare englez. Imi spuneă un ofițer englez, care a luat parte la marele 
răsboiu, un bun prieten al României, îmi spuneă acum câtăva vreme: atunci Anglia 
a trecut examenul cel mare căci a putut rezistă acestei încercări de distrugere. Exame- 
nul n'a fost trecut de guvernul englez sat clasa dominantă, ci de fiecare englez la locul 
lui, și a fost trecut până şi de acei cari făceau greva, dar n'o făceau din dorința de 
a distruge societatea, căci tot trecutul milenar englez se coborise și în sufletul celui 
din urmă muncitor din minele de cărbuni. Sufletul eră capabil astfel, printr'o ma- 
nifestatie spontană, să asigure o societate ameninţată în materialitatea ei, iar toate 
mijloacele materiale ale unei societăți nu sunt suficiente s'o asigure atunci când 
nu se poate produce reacţiunea imediată, instinctivă a sufletului unei societăţi. - 

Deaceea am preferat politica culturală care a putut să dea în anume moment — 
indiferent de meritul celor cari au participat la dânsa cândva -— o manifestare de acest 
instinct foarte mare și hotäritor, ceeace înseamnă că putina politică culturală 
ce se făcuse, n'a fost rămas cu totul fără efect. A venit un moment când sa ridicat 
cea mai puternică materialitate care a existat în lume, cea mai admirabil organizată, 
în care fiecare stiå locul lui, gestul pe care trebuiă să-l facă în fiecare moment, so- 
cietatea aceasta germană care timp de trei generații a lucrat pentru a face dintr însa 
un fel de Srosstruppe împotriva oricui, capabilă de a domină lumea, și, nu numai 
de a o câștigă, dar, a doua zi după ce o va fi câștigat, s'o poată exploată în cel mai 
mic amănunt, fixat prin statistică, al acestei lumi. Firește că și noi am fost uimiti 
de puterea aceasta extraordinară. Care din acei cari au apucat vârsta în care un 
om poate să aibă impresiuni personale și au trăit în timpurile acelea nu și-a simţit 
inima prinsă de grijă, nu numai pentru noi, dar pentru viitorul omenirii, când vedeă 
cetățile căzând praf, distanțele suprimate, popoare întregi inghitite de înaintarea 
aceasta germană ! Si noi eram deprinși cu oarecare frică de putere, politica internă 
ne deprinsese cu aceasta. Și totuşi noi n'am mers către cel puternic. Este meritul 
nostru cel mare că în marele răsboiu am mers cu cel slab. A fost un act eroic din 
partea noastră. Vor fi fost și de acei cari au făcut calcule și cari au beneficiat de 
victorie după ce au fost, fără îndoială, între fricosii fricoșilor acestui răsboiu. 
Dar e foarte sigur că mulți dintre noi, partea covârșitoare dintre noi, au spus: 
da, vom fi bătuți, dar aicie locul nostru și aici rămânem chiar dacă s'ar dărâmă 
asupra noastră întreg prezentul, pentruca din această dărâmare să iasă cândva 
un viitor mult mai frumos decât o vreme închinată satisfacțiilor materiale si 
supusă poruncilor venite de unde niciodată porunca până atunci nu rămăsese 
fără efect. 

Iată deci, pe de o parte cât e de greșită ideea aceea că pe cale oficială, prin 
circulări pecetluite, numerotate, iscălite, prin biurocrați se poate face o adevărată 
politică culturală, şi iată pe de altă parte că, modesta politică culturală, strecurân- 
du-se în adâncul unei societăți, poate, în anume moment, să producă o manifestare, 
o declanșare aş zice, intrebuintänd un cuvânt pe care nici dicționarul francez nu 
l-a primit încă — o declanşate instinctivă capabilă să schimbe viața societății 
înseși. 


Dar, acum, să venim la politica culturală nu în concepţia ei greșită, nu în ero- 
rile care s'au făcut cu cele mai bune intentiuni, nu într'o direcție care, dacă ar con- 
tinuă, ar aduce foarte multă cheltuială de bani și ar produce, pentru oamenii ame- 
stecati într'ânsa, un oarecare ridicol, ci pozitiv, în ceeace ea poate fi în originea 
politicei culturale, în mijloacele pe care le poate întrebuință această politică. 

N'o să ne amestecäm în definiții cu privire la cultură și civilizație. Definiţiile 
se pot schimbă si ceeace se zice despre cultură se poate zice în ceeace privește 
civilizația și invers. Cutăruia, căruia îi place un termen latin netrecut prin germană, 
îi va plăceă mai mult termenul de «civilizație» si va afirmă: civilizaţie este tot ceeace 
poate fi mai ridicat, iar cultură este un număr de mijloace materiale care fac 

viaţa oamenilor mai lesnicioasă, mai plăcută. Dar poate să zică altcineva, care 
este mai mult hrănit de ideile germane și lucrează mai mult cu termeni al căror 
sens pleacă dela cugetarea germanică, vrednicä totdeauna de respect, — căci nu 
trebuie confundate anume erori ale poporului german cu însăşi cugetarea germană. 
Nu, civilizație sunt lucruri ca în Franța lui Ludovic al XIV-a, o anumită admini- 
stratie, grijă de industrie, de comerţ, pe când cultura prinde ceeace este mai adânc 
în sufletul unui popor. Asa încât nu e greșit cineva care ridică deasupra culturii 
civilizația, cum nu e greșit nici cel care ridică civilizația deasupra culturii. Este 
o ceartă de cuvinte, une querelle de mors făcută pentru a hrăni tezele aspiranfilor 
la deosebite catedre: unul zice «civilizația este mai mult decât cultura» si face o 
teză în acest sens și ajunge la o catedră; apoi vine celălalt și serie o teză în care 
arată că dimpotrivă «cultura este mai importantă decât civilizația» și desvoltä 
ideea pe 200 pagini si capătă o conferință, dacă nu și o catedră. Apoi, învechindu-se 
ideea, ea e desmormântată si apare din nou ca nouă, şi iar se poate face o teză foarte 
originală cu care se poate căpătă cu toată cinstea cuvenită conferință sau cate- 
dră, pentru care cineva se simte născut. 

Nu fac prin urmare discuţie cu privire la valoarea termenilor. E sigur că, ori 
cum l-am numi, nu trebuie să se facă nici o confuzie între două lucruri cu totul 
deosebite, între un lucru de ordin material pe care popoarele și-l trec cu ușurință 
dela unul la altul si unul de esență morală, produs intim misterios și al unui singur 
popor. Iată: în timpul nostru Japonezii au intrat în civilizaţia europeană fulgerător. 
Ce erau acum șaizeci de ani? Träiau în vechile lor concepţii, pe când în momentul 
de față ei sunt stăpânii celor mai bune metode de organizare, de orândueală, de 
luptă, pe care Europa le-a câștigat în curs de multe secole. Ar fi însă o foarte mare 
greșeală să se creadă că puterea Japoniei stă numai în ceeace a împrumutat, în 
faptul că suveranul, miniştrii si intelectualii ei —si nu totdeauna și în toate 
împrejurările — se îmbracă altfel decât înaintașii, că este un Parlament unde se 
votează legi, că funcționează Universități cu seminarii si laboratorii — și mai mult 
cu laboratorii decât seminarii, — că lucrează o industrie si un comerț foarte des- 
voltat, si uneori foarte dibaciu. i 

Dar dacă socoate cineva că locul Japoniei în științele exacte și în ştiinţele na- 
turale, că locul ei în desvoltarea forțelor militare, că victoria strălucită câștigată 
asupra Rușilor în Manciuria, că toate acestea au fost câștigate prin simpla îm- 
prumutare a mijloacelor europene, s'ar înșelă foarte mult. De fapt Japonia a ajuns 
să se impuie și în știință si în răsboiu prin acel mare suflet japonez, sufletul din evul 
mediu, feudal, despretuitor pentru viață, hotărît de a pune în serviciul țării ori- 
care idee folositoare, de a scoate în luptă toate mijloacele îngrămădite de mai multe 
generaţii, transformate întrun instinct nebiruit. Iată deci că şi în cazul acesta al 
Japoniei avem aface cu două elemente deosebite, care nu se confundă: pe de o 
parte, imitarea mijloacelor materiale ale civilizației şi, pe de alta, păstrarea în acelaș 
timp a moştenirii secolelor întregi de desvoltare națională proprie. 

Astfel, decâteori este vorba de politică culturală, — chiar de aici se poate vedeă 
concluzia mea — nu trebuie să ne gândim la adoptarea mai deplină a mijloacelor 

materiale, ci înnainte de toate, la păstrarea acelei adânci și decisive forte nationale 
capabilă de a influență viața politică, acelui lucru misterios în care se plämädeste 
orice idee, în care isbucneste orice simtire, în care scapärä orice licărire de gând, 
din care pleacă orice bătaie de inimă, orice speranţă, fie si inselatä, din care räsunä 
orice strigăt de victorie, ceeace formează comoara cea mare, nesecată a unui popor. 
Vrei să faci politică culturală ? n'o răspândi prin biurocrati și n'o închide în forme. 
Dacă vrei să faci politică culturală, trebuie să hränesti sufletul unei naţii întregi 
cu ceeace-i aparține mai mult, cu ceeace se poate transformă în orice moment în 
acea forță activă prin care se biruie toate greutăţile. 

In această privință să-mi dați voie să mai fac o comparaţie: România, în anume 
momente, a fost împărțită în două: România care trăiă în Statul Român și România 
care se găsea dincolo de acest Stat. Mijloace materiale, cultură sau civilizație 
biurocratică, acestea le aveau cei din Vechiul Regat. 

Căci noi niciodată n'am sacrificat autonomia noastră și, când zic autonomie, 
zic prea puţin. N'am fost numai autonomi, am fost independenţi, răscumpărând 
această independență printr'un tribut anual intoväräsit de anumite daruri. Incolo, 
în rosturile țărilor noastre nu se amestecă nimeni., Aceasta este bine de știut și de 
anume din frații noștri cari trăiesc alături de noi și văd trecutul Românilor cam 
așă : o epocă de independenţă, pe urmă am fost supuși de Turci, si ne-au luat în stă- 
pânire Grecii — oameni vasali de pe malurile Dunării! 

Nu e de loc așă și nu mă voiu obosi niciodată să spun că noi am fost totdeauna 
cârmuiți după dreptul nostru si după rosturile noastre si că Fanariotii aceia din 
secolul al XVIII-lea, pe cari ni-i închipuim ca stăpânii sclaviei noastre, au fost 
sclavii datinei noastre, că ei respingeau actele scrise în altă limbă decât limba țării 
si în alte forme decât ale ei, că primul Fanariot, un om aså de vrednic ca Nicolae 
Mavrocordat, puind să se redacteze într'un singur corp cronicile moldovene și 
muntene, a cerut înainte de toate să se puie genealogia lui care îl făcea să se co- 
boare prin femei din Alexandru cel Bun, pentru ca să arate astfel că nu actualul 
Sultan din Constantinopol l-a făcut Domn, ci picătura aceea de sânge strămoșesc 
al Domnilor români care se găseă și în vinele lui. 

Ei bine, în viaţa aceasta a noastră, care a fost totdeauna de o autonomie care 
seamănă cu independența, noi am avut fără îndoeală toate formele exterioare. Dacă 
pe lângă aceste forme am fi avut totdeauna și deplin și acea putere internă, nede- 
finită, misterioasă si biruitoare a oricărei greutăţi, inchipuiti-vä ce frumoase ar fi 
fost în epoca de ieri și de azi cele două răsboaie ale noastre: răsboiul independenței 
şi răsboiul intregirii nationale. Am scris si eu istoria răsboiului independenței (cartea 
a apărut acum câteva zile), am fost silit într'ânsa să recunose — precum a făcut 
Și generalul Radu Rosetti care a considerat răsboiul din punct de vedere militar — 
câtă nehotärire, câtă sfäsiere internă, câtă lipsă de siguranţă si în ce privește da- 
toria noastră și în ce privește rezultatele a fost atunci. O întreagă tragedie la 
1877-78: răsboiul nostru blestemat de unii dintre noi, răsboiul nostru exploatat 
de unii dintre noi, răsboiul nostru adesea în mâna celor cari nu înțelegeau și în 
mâna celor cari au fost, în anume momente, parazitii suferințelor și succeselor lui. 

Si ce am fiputut să facem la 1916! O ţară ridicându-se toată pentru îndeplinirea 
celei mai elementare datorii și pentru atingerea celei mai înalte ţinte ! Şi cine nu-și 
aduce aminte, acoperindu-și fața, de anumite momente ale Bucureștilor ocupați, 
cine nu vede sus în rândurile societății noastre de astăzi oameni cari nu și-au făcut 
nici în cea mai mică măsură datoria față de țară |! Cine ar aveă curajul să scrie 
nu în formă quasi-oficială, foarte simpatică, dar care nu cutează a merge până în 
adâncime, cum a făcut d-l Kirițescu, istoria răsboiului, cine ar aveă curajul bär- 
bătesc să trateze întreaga problemă și să nu amestece cele mai mari merite cu 
cele mai mari păcate, să nu confunde eroii cu adulatorii biruintei, ar da întregei 
noastre societăți o lecţie din care ar folosi mai mult decât toate învăluirile dibace 
ale unui adevăr care nu se poate să nu iasă cândva la lumină. 

Puneţi acum alături de societatea românească din Regat pe cea din Ardeal. 
Ce aveau Ardelenii? Câţiva preoți, câțiva învățători, câțiva oameni de bancă și un 
număr oarecare de advocati ; ici si colo câte un medic. Nimic din formele materiale 
supreme ale unei vieți nationale. Cu toate acestea, cum au rezistat ei în momentele 
cele mai hotäritoare ale vieţii lor nationale! Prin ce? Prin acel adânc instinct care 
a venit, cum veţi vedeä îndată, din familiarizarea unui popor cu tot ceeace-i apar- 
ţine într'adevăr. Băiatul acela de sat care veneă cu un pumn de mălaiu în traistä, 
cu o bucăţică de brânză din care tăiă în fiecare zi cu multă scumpätate, ca să-i 
ajungă până o veni taică-său sau mamă-sa din nou cu altă traistă în spinare, omu- 
letul acela sărac, cu care nu trebuie confundat Ardeleanul care a ştiut să se înfrupte 
din sacra plăcintă națională a deosebitelor partide; Ardeleanul vechiu, Ardeleanul 
admirabil, dârz, tăcut si activ, acela a fost capabil, în fiecare moment al istoriei 
sale, de reacțiune împotriva apăsătorilor. 


Și atunci, după toată această explicație care poate uneori a mers mai departe 
decât planul pe care mi-l fixasem, să ne gândim, la sfârșitul acestei conferințe, 
care ar fi mijlocul de a face cu adevărat o politică culturală în România. 

Cea dintâiu datorie a mea — nu știu dacă pot spune si ca profesor si ca om po- 
litic, întrucât nu știu dacă ar binevoi cineva să-mi recunoască și această calitate 
în momentele cele mai puțin pline de succes din întreaga mea activitate, — cea 
dintâiu datorie a mea este să spun că politica culturală nu se poate face decât de 
oameni cari au în stăpânire, ei înșiși, întregimea culturii poporului lor. Un boier 
pe vremuri, cu islie, binis lung, cu papuci, cu ciubucul în brâu, un boier de aceia, 
bărbos si cu părul ras, de care râdeau tinerii dela 1848, ce aveă el din ceeace putem 
numi într'adevăr cultură națională? Iată ce aveă: Erà un om care credeä în legea 
lui, în religia lui, care începuse cu psaltirea și celelalte cărți traduse de veacuri în 
românește, coborind în formă românească ce este mai înalt în legăturile omului 
cu ce se găsește veșnic deasupra lui. Eră crescut într'o familie adevărată, având 
respect față de tatăl si de mama lui, iubire față de fraţi si surori si chiar față de 
rudele cele mai depărtate. Ce lucru admirabil eră familia noastră de odinioară! 
Ce mijloc desăvârşit de a se initiå cineva în realitățile nationale! Asa cum este 
familia astăzi, o să ajungă vremea să se întrebe cineva pe stradă: «ăsta nu cumva 

o fi frate-meu? Il văd aså de rar!) sau, când ar vedeå o doamnă, dat fiindcă așă 
cum se îmbracă se potrivesc aså ca să rămâie veșnic tinere: (Parcă ar semănă 
cu mama! N'o fi ea?» Pe când înainte, în cuprinsul acesta strâns al casei 
eră un fel de completare a omului cu altul. Căci individualismul din timpul nostru 
are o foarte mare greșeală: el crede că omul singur poate face ceva. Niciodată 
un om singur nu poate face ceva deplin. Nu este alt om dela care oricine să nu poată 
împrumută ceva, Orice om trebuie să se înoiască în fiecare moment cu ce-i poate 
da alt om. Veșnicul călător care sunt eu, cu bätränetele incepätoare în spinare, 
stau de vorbă si cu cea mai umilă ființă, si anume atâta vreme cât vrea el. 
Nu mă cobor din tren ca să pic într'o sală de conferință pentru ca pe urmă să mă 
suiu din nou în vagonul meu de clasa I. Cu orice om stau de vorbă, şi am ajuns 
numai astfel să cunosc realitățile poporului meu, de-a dreptul, din gura celor cari 
muncesc si sufăr pentru dânsele. 

Prin urmare, crescut astfel, boierul acesta de odinioară, în tradiţia religioasă si 
națională a poporului său, iar pe de altă parte, în familia aceasta admirabilă în care 
fiecare membru reprezintă un mijloc de informatie și dădea fiecăruia ceeace el nu 
puteă să găsească în el însuș, de ce mai eră neapărată nevoie să treacă un număr 
de clase, să biruie oarecari examene, să se infåtiseze, cu câteva cărți învățate pe de 
rost, ca să i se lipească de spinare o diplomă de bacalaureat, așteptând ca di- 
plomei de bacalaureat să i se adauge cea de licență si de doctorat? Școala este 
si un mijloc de sechestrare dela viaţă. Din nenorocire aså este; si reforma școlară 
cea mare ar fi să dai tot ceeace poate da fără să interzici tânărului ceeace-i înfă- 
ţişează viața însăși. Precum învățătura din tinerețe este singura care rămâne, 
tot aşă si experiența tinereţii. In loc de a-i închide pe toţi în cazarma informă si 
anonimå, cu påreti goi, cu aceleasi unelte de lemn frust pretutindeni, så faci din 
şcoală o îndreptare a vietei, dar mai ales să faci din viață un indreptar continuu 
pentru școală, să unifici doar prin școală experiența fiecăruia care intră înăuntru. 
Boierul cel vechiu nu treceă școala primară ca să intre în școala secundară si în 
cea superioară, de specialitate. Ce absurdă concepție didactică este aceasta a școalei, 
de jos făcută anume pentru școala cea mai de sus! Fiecare școală are rostul ei deo- 
sebit și ea trebuie să fie perfect autonomă, pregătind pentru un anume fel de 
viață, iar nu să fie un grad prin care să trebuiască să treci pentru a puteă merge 
aiurea. Scoalele noastre sunt cum sunt și casele bucureştene, cu salonul făcut 
ca să treci în odaia de lucru, care de acolo să ducă în cea de dormit si cea de dormit 
în bucătărie, încât parcă i-ar veni cuiva să treacă glonț prin toate odăile si, cu 
mâinile apucându-și capul, să treacă într'altă casă ca så facă aceeaș experiență. 

Dati-mi voie să aduc aci, din multa mea experiență istorică, un fapt pe care l-am 
citat foarte adeseori şi care constitue un foarte frumos exemplu de pregătirea cul- 
turală de odinioară a oamenilor cari stăpâneau țara. Poate cunoasteti că înainte 
de Cuza-Vodă examenele se făceau foarte adesea ori — în Moldova şi Muntenia — 
în prezența Domnului, 

Cel care dădeă cărțile de premiu, coroanele, eră Măria Sa. După aceea profe- 
sorii si premiantii erau invitaţi la masă de Măria Sa la palat, si copilasii aceia se 

învredniceau să vadă față în față pe stăpânitorul țării, pe întrupătorul vieții 
nationale. Vă puteți închipui de ce folos extraordinar eră aceasta pentru cea dintâiu 
experienţă a lucrurilor mari pe cari o făceau aceștia. 

Intr'un rând, pe când stăpânea aici la București Știrbey-Vodă, la o împărțire 
de premii, Domnul a spus cam așă: (Eu cunosc o familie in care în fiecare seară pă- 
rinții, cari nu erau oameni învățați, cercetau, după măsura puterilor lor, pe copii, 
ca să vadă ce au învățat și în ce sens, si copiii aceea au ajuns într'adevăr oameni 
folositori ţării. Dati-mi voie să spun că familia aceasta eră a părinților mei). 

Vă inchipuiti efectul pe care l-a putut produce cuvintele acestea ieşite din 
gura Domnului la o împărțire de premii. Bietul Dumitrache Bibescu, vânzător de 
porci în Oltenia, și nevastă-sa, din neamul înzestrat din generaţie în generaţie al 
Văcăreștilor, stând si înconjurând cele dintâiu licăriri de inteligență ale copiilor lor ! 

Boierul de odonioară, dacă nu mergeă chiar la strana bisericei, eră un om dela 
țară, trăind în mijlocul țăranilor, în biserica satului erau immormäntati inaintasii 
lui spre edificarea țăranilor de acolo, pe când acum se chiamă că suntem o 
națiune creștină, dar avem creștinismul nostru reprezentat doar prin toate babele 
acestei naţiuni. l 

Si boierul acela stiå toate socotelile lui. In curând am să vorbesc la Academia 
Română despre socotelile lui Ioniță Conta dela 1774—75, socoteli din care se vă- 
deste un model de viață de familie. Ele erau făcute până în cele mai mici amănunte, 
cuprinzând si pe acelea pentru dascălii străini, cu cărțile pentru viitorul Mitropolit 
Veniamin, care se chemà în tinerețe Vasilachi Costachi, alături de lucrurile pentru 
grădină. Astfel cresteå un om, un om întreg si, când aveà vreme, pentrucå nu erau 
cărțile de librărie, el citeà cronicile țării. N’ar fi fost în stare să spuie când a început 
exact Domnia lui Stefan cel Mare și când s'a isprăvit, dar esența istoriei nationale, 
aceea erà în fiecare dintr'insii. 

Atunci, omul acesta, întreg, plåsmuit din vlaga fizică a părinților lui, din vlaga 
transmisă misterios a națiunii lui întregi, acesta eră în stare ca pentru vremea aceea 
să facă si politică culturală. Căci, politica culturală nu înseamnă imprumutåri din 
dreapta si din stânga, apărând când într'un domeniu, când intr'altul, precum Bu- 
curestii nu înseamnă că sunt încă un oraș, pentrucå alături de casa în stil românesc 
este alta în stil gotic și alta în stil japonez, cum îi trece mitocanului prin minte 
sau cum arhitectul a binevoit să-i sluteascä clădirea pe care vrea să o facă. Erä 
un om armonios plin de cunoștința natiei lui. 

A venit însă altă vreme, şi de atunci nu mai avem dreptul să vorbim de politică 
nationalä-culturalä. Ne-a venit generaţia crescută în liceele dela Paris, Louis le Grand 
sau altul; au venit la noi ca Francezi perfecţi. N'au învățat decât cu greutate romä- 
neste, mai mult cu slugile, si miezul dulce însuși al graiului nostru nu l-au înțeles. 

Când am început și eu a face puţină literatură, lumea de atunci nu mă intelegeä, 
adică pentrucă eu scriam românește așă cum s'a scris veac de veac, pe când domnii 
cu reminiscente-de sintaxă franceză evident că scriau altfel: întâiu subiectul, apoi 
predicatul, complementul drept, etc. iar drept capital vreo trei sute de cuvinte pe 
cari le vânturau mereu. Aceasta eră româneasca lor. Șefii acestei generații n’aveau 

nici o cunoștință adâncită a țării si ei i-au aplicat, când au ajuns a o conduce, vechi 
reţete liberale in vechite, vechi procedee conservatoare culese din saloane ruginite, 
sau formule revoluționare potrivite doar unei societăți pline de elemente sociale 
pregătite si făcute pentru asemenea mișcări. 

Aceasta a fost politica noastră o mulţime de vreme. Cu cât eră mai puțin ro- 
mânească cu atât se ziceă că suntem mai occidentali, cu atât se exclamă: Ce om 
înaintat! Ce vederi superioare! 


Iar acum problema se pune cu și mai mare intensitate. Acum avem Români 
din toate părţile. Românul din Cernăuţi, cât poate sti din tot trecutul nostru na- 
tional? Românul din Ardeal cunoaşte o mulțime de lucruri, dar n'are măcar cu- 
nostinta aspectului actual al societăţii noastre. Sunt Români în Basarabia foarte 
departe sufletește de noi, şi am cunoscut pe un foarte bun român, deputat sau 
senator, care judecă toate lucrurile din punct de vedere neotolstoian, d-l Alexandri. 

Vrei să faci politică culturală? Această politică trebuie s'o faci înainte de toate 
cu oameni cari, nu să înveţe superficial realitățile noastre naționale, ci să le aibă 
topite în însuși sufletul lor. Nu se începe dela minister cu cultura, şi, dacă e vorba 
să începi dela minister, s’o începi dând școlii alt sens decât al unei învățături 
exterioare de lucruri care coplesesc si distrug orice fel de individualitate. 

Când vei nimici enciclopedismul formei moarte și-l vei înlocui prin altceva 
decât profesorii cari exhibează un certificat de facultate sau acela că au trecut un 
examen de capacitate, — examen la două materii câte un sfert de ceas pentru a 
dovedi că poţi să fii profesor! — atunci fără îndoială că prin astfel de oameni vei 
puteă face politică culturală. Nu o vei puteă face însă cu oamenii cari s'au con- 
sacrat culturii specializate, ci cu aceia cari ar aveă într înșii ca parte constitutivä 
întreaga cultură a poporului lor. Nu cu istorici, nu cu filozofi, sau filologi exelusivi 
vei face lucrul acesta, ci cu oameni cari vor aveå din filozofie, din istorie, din filo- 
logie tot ceeace trebuie ca să fie Români complecti. 

Al doilea mijloc pentru a face această politică culturală. 

Politica culturală nu se poate face decât sub conducerea oamenilor cari au un 
prisos de suflet consacrat unor scopuri absolut desinteresate, oameni de aceia cari 
sunt ca un izvor ce gâlgâie și e de ajuns să-i atingă aripa unui păsări ce trece, pentru 
ca apa să fäsneascä așă cum a tåsnit din stânca atinsă de toiagul lui Moise. 

Și al treilea, politică culturală nu poţi face decât cu o societate care ea însăşi 
are inceputul acestei pregătiri. Pot fi toți proorocii din lume, sfinți apostoli ai lui 
Dumnezeu, într'o societate care ea însăși n'are elementele trebuitoare pentru po- 
litica culturală și nu vor ajunge la nimic. Cu o societate care nu e receptivă pentru 
politică culturală, nu se va atinge o realizare în acest domeniu. 

Iar, în ceeace privește ținta supremă însăși a politicei culturale, n'am nevoie 
să fac o întreagă expunere; îmi ajunge un cuvânt; insufletire, ceeace presupune 
purificare. 

